WIN ตั้ง 3 บริษัทย่อย ลุยโครงการโรงไฟฟ้าพลังงานแสงอาทิตย์
WIN จัดตั้ง 3 บริษัทย่อย รองรับโครงการโรงไฟฟ้าพลังงานแสงอาทิตย์บนหลังคาอาคารโรงงาน-คลังสินค้า
24 ก.ค. 2558

ผู้สื่อข่าวรายงานว่า ตามที่บริษัท สวนอุตสาหกรรม วินโคสท์ จำกัด (มหาชน) หรือ WIN ได้แจ้งว่าบริษัทได้รับอนุมัติการจัดตั้งบริษัทย่อยจำนวน 3 บริษัทเพื่อรองรับโครงการโรงไฟฟ้าพลังงานแสงอาทิตย์บนหลังคาอาคารโรงงานและคลังสินค้าในพื้นที่ของสวนอุตสาหกรรมวินโคสท์ โดยได้กำหนดการจัดตั้งบริษัทให้แล้วเสร็จภายในเดือนกรกฎาคม 2558 นั้น
โดยขณะนี้บริษัทได้ดำเนินการจัดตั้งบริษัท บางปะกง โซล่า เพาเวอร์ จำกัด, บริษัท ฉะเชิงเทรา เพาเวอร์ จำกัด และบริษัท 105 โซล่า เพาเวอร์ จำกัด เป็นที่เรียบร้อยแล้ว เมื่อวันที่ 21 กรกฎาคม 2558
 